หุ้นไทยปิดบวก 5.94 จุด
หุ้นเคลื่อนไหวแดนบวก แต่แผ่วปลายท้ายตลาดเพิ่มขึ้นเพียง 5.94 จุด ซื้อขายหนาแน่นถึงกว่า 7. 2 หมื่นล้านบาท
8 มี.ค. 2556

หุ้นเคลื่อนไหวแดนบวก แต่แผ่วปลายท้ายตลาดเพิ่มขึ้นเพียง 5.94 จุด ซื้อขายหนาแน่นถึงกว่า 7. 2 หมื่นล้านบาท
ดัชนีตลาดหลักทรัพย์แห่งประเทศไทย วันที่ 8 มี.ค. ซึ่งปรับเพิ่มขึ้นไปถึง 1,573.10 จุด ในการซื้อขายภาคเช้า แต่เมื่อเปิดตลาดในภาคบ่ายเผชิญแรงขายทำกำไรระยะสั้นกดดัชนีลงไปถึง 1,563.23 จุด และปิดตลาดที่ 1,566.92 จุด เพิ่มขึ้น 5.94 จุด หรือ +0.38% มูลค่าซื้อขาย 72,051.99 ล้านบาท 
น.ส.ธีรดา ชาญยิ่งยง ผู้จัดการฝ่ายวิเคราะห์ บริษัทหลักทรัพย์ (บล.) ฟิลลิป (ประเทศไทย) กล่าวว่า ตลาดหุ้นไทยยังอยู่ในช่วงทำสถิติสูงสุดในรอบ 19 ปี และยังคงปรับเพิ่มขึ้นต่อได้ โดยได้รับแรงหนุนจากรายงานตัวเลขเศรษฐกิจสหรัฐที่ออกมาดีกว่าที่ตลาดคาดไว้ 
อย่างไรก็ตาม ในระหว่างการซื้อขาย ตลาดถูกกดดันด้วยแรงขายทำกำไร เนื่องจากนักลงทุนมีความระมัดระวังในการซื้อขายมากขึ้น หลังจากดัชนีปรับเพิ่มขึ้นมามากแล้ว ทำให้กังวลว่า จะมีการปรับฐานเกิดขึ้น
"สัปดาห์หน้าน่าจะยังมีความระมัดระวังต่อเนื่อง โดยที่ตลาดอาจจะไม่มีการเปลี่ยนแปลงมากนัก ซึ่งปัจจัยที่ส่งผลต่อตลาดยังคงเป็นปัจจัยต่างประเทศ ทั้งเศรษฐกิจสหรัฐ การเมืองในยุโรป และเศรษฐกิจจีน" น.ส.ธีรดา กล่าว พร้อมกับให้กรอบการซื้อในสัปดาห์ไว้ระหว่าง 1,540-1,600 จุด
มูลค่าซื้อขายหลักทรัพย์ 5 อันดับแรก
NWR   ปิดที่ 3.80 บาท +0.44 บาท หรือ +13.10% มูลค่า 2,573.83 ล้านบาท
BLAND  ปิดที่ 2.24 บาท +0.08 บาท หรือ +3.70% มูลค่า 2,293.57 ล้านบาท
TRUE ปิดที่   7.40 บาท -0.05 บาท หรือ -0.67% มูลค่า 2,169.71 ล้านบาท
PTT &lt;XD&gt;  ปิดที่ 335.00 บาท -4.00 บาท หรือ -1.18% มูลค่า 1,903.22  ล้านบาท
UV ปิดที่ 17.50 บาท ไม่เปลี่ยนแปลง  มูลค่า 1,820.25 ล้านบาท